
APSKAITININKO PAREIGYBĖS APRAŠYMAS

I SKYRIUS

pareigybė

1. Pareigybės pavadinimas – apskaitininkas.
2. Pareigybės grupė – kvalifikuotas darbuotojas.
3. Pareigybės lygis – C.
4. Pareigybės paskirtis – tvarkyti Mažeikių lopšelio-darželio „Delfinas“ (toliau – Įstaiga) buhalterinės apskaitos dalį pagal priskirtas funkcijas, vykdyti maisto produktų ir tėvų įmokų apskaitą, rengti apskaitos dokumentus, kaupti, sisteminti ir analizuoti apskaitos informaciją, užtikrinti teisingą apskaitos duomenų registravimą.
5. Apskaitininkas yra tiesiogiai pavaldus direktoriui.
6. Apskaitininką į darbą priima ir atleidžia iš pareigų Įstaigos direktorius Lietuvos Respublikos darbo kodekso ir kitų teisės aktų nustatyta tvarka.
II SKYRIUS 

SPECIALIEJI REIKALAVIMAI ŠIAS PAREIGAS EINANČIAM DARBUOTOJUI 
7. Darbuotojas, einantis šias  pareigas, turi atitikti šiuos specialiuosius reikalavimus:
7.1. turėti ne žemesnį kaip vidurinį išsilavinimą arba įgytą profesinę kvalifikaciją;
7.2. žinoti Lietuvos Respublikos finansinės apskaitos įstatymą, Viešojo sektoriaus atskaitomybės įstatymą, Lietuvos Respublikos Vyriausybės nutarimus ir kitus teisės aktus, reglamentuojančius biudžetinių įstaigų finansinę apskaitą;
7.3. išmanyti operacijų įforminimo, dokumentų apyvartos Įstaigoje tvarką;
7.4.  būti susipažinusiam su inventorizacijos atlikimo tvarka;
7.5. išmanyti piniginių lėšų, atsargų ir kitų materialinių vertybių apskaitos bei kontrolės principus;

7.6. turėti bazinę kompiuterinio raštingumo kvalifikaciją, apimančią informacinių technologijų žinias ir gebėjimus, pakankamus darbui kompiuteriu profesinėje veikloje vartotojo lygiu. Mokėti dirbti „Microsoft Office“ programiniu paketu, naudotis elektroniniu paštu ir kitomis pareigybės funkcijoms atlikti reikalingomis informacinėmis technologijomis.

III SKYRIUS
ŠIAS PAREIGAS EINANČIO DARBUOTOJO FUNKCIJOS

8. Šias pareigas einantis darbuotojas vykdo šias funkcijas:
8.1. tvarko  priskirtą  finansinės  apskaitos  sritį  vadovaudamasis  Lietuvos  Respublikos finansinės apskaitos įstatymu, viešojo sektoriaus apskaitos ir finansinės atskaitomybės standartais (VSAFAS) bei kitais teisės aktais;
     
8.2.  vykdo maisto produktų ir tėvų įmokų apskaitą:

8.2.1. registruoja gautas maisto produktų pirkimo sąskaitas faktūras, suveda maisto produktų išdavimo duomenis į apskaitos programą;

8.2.2. suveda  vaikų  lankomumo  duomenis,  apskaičiuoja  tėvų  mokestį,  formuoja  įmokų žiniaraščius ir parengia informaciją tėvams;
8.3. veda  gautų maisto produktų ir atsiskaitymų už maisto produktus su tiekėjais apskaitą;

8.4. kiekvieno mėnesio pabaigoje sutikrina maisto produktų apskaitos likučius su faktiniais sandėlio likučiais;
8.5. koordinuoja mokėjimo lengvatas už vaiko išlaikymą Įstaigoje pagal tėvų pristatytas pažymas ir direktoriaus įsakymus, keičia tarifinį mokestį;
8.6.  rengia atsiskaitymo su tėvais duomenis kitam mėnesiui;

8.7. kontroliuoja pirminių dokumentų teisingumą, ruošia juos skaičiavimui, suveda dokumentų duomenis į buhalterinės apskaitos programą;

8.8. dalyvauja įgyvendinant priemones apskaitai tobulinti;

8.9. vykdo kitus Įstaigos direktoriaus pavedimus, susijusius su pareigybės funkcijomis.
IV SKYRIUS

ŠIAS PAREIGAS EINANČIO DARBUOTOJO TEISĖS
9. Apskaitininkas turi teisę:
9.1. gauti darbui reikalingą informaciją ir priemones;
9.2. teikti pasiūlymus dėl darbo sąlygų gerinimo;
9.3. atsisakyti vykdyti neteisėtus pavedimus teisės aktų nustatyta tvarka;
9.4. dalyvauti mokymuose;
9.5. naudotis kitomis Lietuvos Respublikos teisės aktuose nustatytomis darbuotojo teisėmis.
V SKYRIUS
ŠIAS PAREIGAS EINANČIO DARBUOTOJO ATSAKOMYBĖ

10. Apskaitininkas atsako už: 
10.1. funkcijų, išvardintų šiame pareigybės aprašyme atlikimą; 
10.2. asmens duomenų tvarkymą laikantis Bendrojo duomenų apsaugos reglamento (BDAR), Lietuvos Respublikos teisės aktų bei Įstaigos vidaus dokumentų reikalavimų;
10.3. tikslų dokumentų rengimą ir jų saugojimą, laikantis dokumentų valdymo reikalavimų;

10.4. Įstaigos darbo tvarkos taisyklių, darbų saugos ir sveikatos, priešgaisrinės saugos, higienos reikalavimų vykdymą, darbuotojų etikos normų laikymąsi;
10.5. jam patikėto turto saugumą Lietuvos Respublikos darbo kodekso nustatyta tvarka;
11. Už pareigų nevykdymą arba netinkamą vykdymą apskaitininkas atsako Lietuvos Respublikos darbo kodekso, Lietuvos Respublikos finansinės apskaitos įstatymo, Lietuvos Respublikos viešojo sektoriaus atskaitomybės įstatymo ir kitų teisės aktų nustatyta tvarka.  

